Source: http://www.bihon.ro/scadere-drastica-de-buget-la-echipa-de-handbal-csm-oradea/1230441
Timestamp: 2019-05-23 05:33:22+00:00

Document:
Scadere drastica de buget la echipa de handbal CSM Oradea - BIHON
Scadere drastica de buget la echipa de handbal CSM Oradea
la	9. ianuarie 2013 19:02	 Reactualizat la:	 9. ianuarie 2013 19:08
Conducerea CSM Oradea a decis să reducă masiv bugetul echipei de handbal masculin pentru returul actualului campionat.
Aflată pe locul III în Seria B a Diviziei A, formaţia orădeană nu mai are practic şanse de accedere în Liga Naţională, în condiţiile în care doar câştigătoarele seriilor promovează. Ca urmare, bugetul a fost redus la 40%, iar echipa a renunţat la şase jucători. „Având un buget diminuat atât de drastic, am fost nevoiţi să ne reducem lotul. Ca urmare, am reziliat pe cale amiabilă contractele cu jucătorii Marius Bistrean, Adrian Sonea, Ionuţ Mincan, Gicu Taşcă, Ioan Tcaciuc şi Cristian Maxim. Am menţinut însă nucleul de bază, pe care ne vom axa în sezonul următor, când vom încerca să ne întărim lotul în vederea promovării. Pentru actualul sezon, ne dorim să realizăm o clasare cât mai onorabilă, ţinând seama de faptul că bugetul şi lotul sunt serios reduse. Din vară însă, avem promisiuni de la conducerea clubului că vom beneficia de sprijin financiar suficient pentru a ne forma o echipă redutabilă”, ne-a declarat antrenorul CSM Oradea, Sebastian Tudor.
Lotul echipei orădene s-a reunit la data de 7 ianuarie. CSM Oradea nu va mai pleca în stagiu sau cantonament, rezumându-se doar la pregătiri pe plan local. Returul Diviziei A va începe la data de 23 februarie, când CSM Oradea va juca în deplasare cu Naţional Sighişoara.

References: CSM 
 CSM 
 CSM 
 CSM 
 CSM 
 CSM